Odense Adresse-Contoirs Efterretninger, 1777-09-05
Fortegnelse. Paa Biskoperne i Fyens Stift, siden Reformationen, tilligemed en kort Levnets Beskrivelse, over enhver af dem. 1.) Hr. Mag. Jørgen Jensen Sadolin, fød 1499. i Wiborg, hvor hans Fader var Sadelmager, hvoraf det Navn Sadolin er taget. Han bliver og af nogle kaldet Wibergius, fordi han var fød i Wiborg. Gik i sin Ungdom i Aarhuus Skole under den berømmelige Rector, Doct. Morten Borup. Reiste siden udenlands, og hørte Dr. Luther i Wittenberg. Kom hiem 1525, og blev 1526 Rector ved Skolen i Viborg siden første Sognepræst for Helliggeistes Kirke i Kiøbenhavn; derfra i Kong Christian den 3dies Tiid første Lutherske Sognepræst til vor Frue Kirke i Kiøbenhavn. 153. blev han første Evangelisk biskop i Odense, og den 2den Sept. dertil ordineret; samme Aar var han med at underskrive vores Danske Kirke=Ordinants i Odense. Døde den 19 Dec. 1559, og begravet i Graabrødre Kirke i Odense. Om hans Skrifter see Worms Lexicon, 2 Tom. paa. 2) Hr. Mag. Niels Jesperson, fød i Wiborg 1519, hvor hans Fader Jesper Simmonsen var Borgemester, Han var først Præst i Aalborg, siden i Malmøe, og 1558, Sognepræst til vor Frue Kirke i Kiøbenhavn. 1560 Biskop i Odense. 1573 har han først udgivet og ladet trykke Gradualen, eller almindelig Sang=Bog for Kirkens Brug, som endnu bruges. Døde 22 Nov. 1587 i sit Præstelige Embedes 43, Bispelige 28, og Alders 69. og begravet i St. Knuds Kirke i Odense. Var gift 1, med Anna Andersdatter fra Slagelse. 2) med Else Hansdatter af Odense. 3) Hr. Mag. Jacob Madsen Wellejus, fød i Weile 1538 den 24 Julii af Fader, Borgemester Mads Nielsøn, og Moder Lene Christensdatter. 1555 deponerede fra Wiborg Skole. 1561 reiste udenlands. 1563 Magister til Wittenberg, og kom hiem samme Aar. 1565 Professor pædagogius i Kiøbenhavn, og kort derefter Rector ved Riber Skole. 1567 Stiftsprovst og Sognepræst til Riber Domkirke; hvor Magistraten og Menigheden, søgte Kongen om at beholde ham, da han var kaldet til biskop i Fyen. 1588 biskop i Odense, og den 25 Febr. efter Kongelig Ordre ordineret i St. Knuds Kirke af biskopen i Ribe, Mag. Hans Laussøn. Døde 24 Sept. 1606, og begravet i St. Knuds Kirke, da der var 60 adelige Personer at følge ham til Jorden. Han var gift med Karen Bagges Datter, Raadmand Bagge Jensøns Datter i Ribe. Om hans Skrifter see Worms Lexicon, 2 Tom. paa. 565. 4) Hr. Mag. Hans Knudsøn, fød i Weile. 1596 Sognepræst til Nikolai Kirke i Kiøbenhavn. 1606 Biskop i Fyen, og ordineret af Doctor Winstrup. 1616 blev han paa Kiøbenhavns Slot dømt fra det biskopelige Embede af Rigs=Raadet og 4 biskoper, da han blev beskyldt for calvinsk Lærdom. Fik Tilladelse at boe i Weile, hvor han levede stille i 11 Aar. Reiste 1627 for sit svage Helbreds Skyld til Badet i Aacken, derfra til Franker i Holland for at besøge sine to Sønner, hvor han døde 5) Hr. Hr. Doctor Hans Michelsen, fød den 1ste Jan. 1578 i Odense, af Fader, Kiøbmand Micheel Pedersen, og Moder Karen Hansdatter. 1601 deponerede fra Odense Skole. 1603 reiste udenlands med Eiler Bryskes Søn Jvar, og kom hiem den 13 April 1608, da han samme Aar den 2 Augusti blev Rector i Odense Skole og Magister. 1613 Huus=Prædikant hos Frue Ellen Marsvin paa Lundsgaard, hvis Datter Christine Munck han havde informeret i det franske og tydske Sprog, medens han var Rector. 1615 den 27 Jan. Sognepræst i Assens og Kierum, og 21 April Provst over Baagherred.